cyanic-selkie/wikianc huggingface dataset:
Rayo (1749)
Palvelus
Alus osallistui Trafalgarin taisteluun, jossa se menetti mastonsa. Joitakin päiviä myöhemmin alus lähti merelle yrittääkseen vallata takaisin taistelussa menetettyjä aluksia. HMS Donegal valtasi aluksen. Brittien valtausmiehistö ajoi aluksen myrskyssä karille 26. lokakuuta. Hylky poltettiin 31. lokakuuta.
Josef Julius Wecksell
Wecksellin vanhemmat olivat hattutehtailija Johan Wecksell ja Sofia Ulrika Björklund. Hän pääsi ylioppilaaksi 1858 Turun lukiosta ja opiskeli sitten estetiikkaa ja kirjallisuutta Helsingin yliopistossa.
Wecksellin ura oli lyhyt mutta menestyksekäs. Wecksell ehti julkaista virallisesti uransa aikana vain kaksi teosta, runokokoelman Valda ungdomsdikter (1860) ja näytelmän Daniel Hjort (1863). Wecksellin henkinen tasapaino murtui 24-vuotiaana, ja hän joutui Lapinlahden mielisairaalaan, jossa hän vietti loppuelämänsä. Wecksell on huomattava ruotsinkielisen jälkiromantiikan tulkki, jonka ihanteellisessa tyylissä välkkyy paljon älyllistä ironiaa.
Wecksellin mukaan on nimetty Wecksellintie Helsingin Eirassa. Turussa on Yrjö Liipolan veistämä patsas Åbo Akademin kirjaston edustalla. Turussa on myös Wecksellin portaat, jotka ovat hänen lapsuudenkotinsa lähellä.
Protriptyliini
Protriptyliini (Concordin, Vivactil) on trisyklinen masennuslääke. Lääke ei ole enää käytössä Suomessa. Protriptyliini on amitriptyliinin ja nortriptyliinin sukulaisaine, erotuksena näihin edellä mainituihin: protriptyliini on dibentsosykloheptatrieeni – siinä missä toiset ovat dibentsosykloheptadieenejä. Concordinia on valmistanut MSD-lääkeyhtiö. Lääkkeet ja niiden käyttö -niminen lähdeteos mainitsee protriptyliinin olevan ensi sijassa aktivoiva eli masentunutta henkilöä liikkeelle paneva lääkeaine. Lääkeaine ei ollut sedatiivi.
Lääkettä oli saatavilla 5 ja 10 mg vahvuisina tableteina. Masennuksen alkuhoidossa Pharmaca Fennica 1976 suositti 30–40 mg/vrk. Ylläpitoannoksena täysikasvuisille suositettiin 15–60 mg/vrk. 12 vuotta täyttäneille ja vanhuksille tästä pienempiä määriä, 15 mg/vrk.
Protriptyliinin aiheuttamat mahdolliset haittavaikutukset olivat saman suuntaisia, kuten muidenkin trisyklisten masennuslääkkeiden kohdalla ovat olleet.
Protriptyliinin kemiallinen kaava on C19H21N, moolimassa 263,377 g/mol ja CAS-numero 438-60-8.
Asianajaja
Asianajaja on asiakkaansa oikeuksien ajamiseen erikoistunut juristi. Suomessa asianajaja on lailla suojattu ammattinimike, jota saa käyttää vain Suomen Asianajajaliittoon kuuluva kokenut juristi. Useissa maissa vain vastaavaan ammattinimikkeeseen ("advokat", "attorney-at-law", "avocat", "barrister", "solicitor", "lawyer", "legal practitioner", "Rechtsanwalt") oikeutetuilla lakimiehillä on oikeus esiintyä oikeudessa toisen puolesta (asianajajamonopoli). Monissa maissa on myös asianajajapakko tietyissä oikeudenkäynneissä, eli henkilö ei voi itse ajaa asiaansa, vaan hänen on pakko nimetä päteväksi hyväksytty lakimies itseään edustamaan.
Suomessa voi edustaa asiakasta yleisissä tuomioistuimissa asiamiehenä tai avustajana joko asianajaja, luvan saanut oikeudenkäyntiavustaja tai julkinen oikeudenkäyntiavustaja. Näitä kaikkia – joilta myös edellytetään ylempää oikeustieteellistä yliopistotutkintoa – valvotaan. Ruotsi ja Viro ovat EU:n ainoat maat, joissa ei ole miltään osin asianajajamonopolia.
Asianajaja Suomessa
Suomessa asianajaja on tietyt vaatimukset täyttävä lainoppinut, joka on julkisoikeudellisen Suomen Asianajajaliiton jäsen. Asianajajalta vaaditaan ylemmän oikeustieteellisen tutkinnon lisäksi vähintään neljän vuoden kokemusta lakimiestehtävistä ja asianajajatutkinnon hyväksyttävää suorittamista. Lain mukaan vain liiton jäsenillä on oikeus käyttää asianajajan ammattinimitystä tai vastaavaa ruotsinkielistä nimikettä. Asianajajan toimintaa valvovat Asianajajaliiton yhteydessä toimiva valvontalautakunta ja oikeuskansleri.
EU:n direktiivin mukaan kunkin jäsenmaan asianajajat käyttävät koko EU:n alueella oman maansa lainsäädännön mukaista titteliä. Direktiivin 77/249/ETY 2 ja 3 artiklan mukaan suomalaisen asianajajan on käytettävä nimeä Asianajaja ja/tai Advokat (englanniksi "Advocate").
Suomen Asianajajaliitto nosti joulukuussa 2014 kanteen lupalakimiesten yhdistystä vastaan koskien mm. ”Auktorisoidut” ja ”Attorney-At-Law” -nimikkeiden käyttöä lupalakimiesten yhdistyksen nimessä. Korkein oikeus on ratkaissut nimiriidan lainvoimaisesti 12.2.2020 antamallaan tuomiolla S2018/499.
Tuomion mukaan lupalakimiesten yhdistys ei voi käyttää nimessään sanaa ”Auktorisoidut lakimiehet” tai sen ruotsinkielistä käännöstä, koska nimike katsotaan harhaanjohtavaksi ja se loukkaa siten Suomen Asianajajaliiton oikeutta.
Sen sijaan tuomion mukaan englanninkielinen nimike ”Attorney-At-Law” irrallisena ei kuulu yksinomaan asianajajille, vaan sitä voivat käyttää myös muut lakimiehet, joilla on kelpoisuus hoitaa oikeudenkäyntiasioita. Näitä ovat tällä hetkellä asianajajien lisäksi luvan saaneet lakimiehet ja julkiset oikeusavustajat.
Asianajajista annetun lain 11 §:n mukaan jos se, joka ei ole asianajaja, käyttää itsestään asianajajan ammattinimitystä tai toimistostaan nimitystä asianajotoimisto taikka muutoin ilmoittaa ammattialansa siten, että hänen sen perusteella voidaan erheellisesti olettaa olevan yleisen asianajajayhdistyksen jäsen, rangaistakoon sakolla. Rangaistusvaatimuksen saa tehdä virallinen syyttäjä tai asianajajayhdistys.
Asianajajalaki tuli voimaan vuonna 1959, joten sitä ennen ammattinimike ei ollut suojattu, vaan sitä saattoi käyttää kuka tahansa alalla toimiva. Vanhoissa matrikkeleissa ja teksteissä asianajajaksi kutsutaankin henkilöitä, jotka ehkä vain sivutyökseen tai ilman varsinaista lakimiestutkintoa hoitivat toisten oikeudellisia asioita.
Pätevyysvaatimukset
Asianajajaksi pääsemisen edellytyksistä määrätään asianajajista annetun lain 3 §:ssä ja lain säännöstä täydentävässä Suomen Asianajajaliiton sääntöjen 5 §:ssä. Pätevyysvaatimuksissa on pääkohdittain kyse seuraavista jäseneksi hakijaa koskevista seikoista:
Koulutusvaatimus on ilmaistu laissa käytetyllä sanonnalla ”on suorittanut tuomarinvirkaa varten Suomessa säädetyt opinnäytteet”. Käytännössä vaatimus tarkoittaa ylemmän oikeudellisen korkeakoulututkinnon suorittamista. Vaaditusta taidosta ja käytännöllisestä kokemuksesta säädetään Suomen Asianajajaliiton sääntöjen 5 §:ssä, jonka mukaan hakijan on tullut saavuttaa asianajajan toimen harjoittamiseen tarvittava taito ja käytännöllistä kokemusta siinä toimimalla lakimiestutkinnon suoritettuaan ennen jäseneksi pääsyä vähintään neljän vuoden ajan oikeudenhoidon alalla tai siihen verrattavissa oikeustieteellistä koulutusta edellyttävissä toimissa tai tehtävissä, kuitenkin vähintään kaksi vuotta avustavana lakimiehenä (asianajotoimistossa), julkisena oikeusavustajana tai itsenäisenä asianajotehtävien hoitajana taikka muussa sellaisessa toimessa, jossa hän on vastaavassa määrin hoitanut asianajotehtäviä.
Kansalaisuudeltaan hakijan on oltava joko Suomen tai jonkin muun Euroopan talousalueen valtion kansalainen. Kansalaisuusvaatimukseen ei sisälly vaatimusta, että hakijan olisi myös asuttava Suomessa tai jossakin muussa Euroopan talousalueen valtiossa. Käytännössä Asianajajaliitto on kuitenkin vaatinut, että jäseneksi pyrkijän tulee asua Euroopan talousalueen valtiossa, ellei liiton hallitus myönnä lupaa poiketa asuinpaikkavaatimuksesta. Tämän kelpoisuusvaatimuksen taustalla on Asianajajaliiton hallituksen velvollisuus valvoa asianajajien toimintaa. Hallituksen suorittama valvonta vähintään vaarantuisi, jos asianajajan asunpaikka olisi vapaasti valittavissa. Iältään hakijan on oltava 25 vuotta täyttänyt.
Suomessa 1.1.2013 annettu laki oikeudenkäyntiavustajista ja asiamiehistä muutti tilannetta niin että avustajana tai asiamiehenä voi toimia vain asianajaja, julkinen oikeudenkäyntiavustaja tai oikeudenkäyntiavustajalautakunnalta luvan saanut oikeudenkäyntiasiamies. Edellytyksenä oikeudenkäyntiavustajana tai -asiamiehenä toimimiselle on käytännössä ylempi oikeustieteellinen korkeakoulututkinto.
Rehellisyysvaatimus
Rehellisyysvaatimuksella tarkoitetaan sitä, että hakijan on oltava rehelliseksi tunnettu, eli edellytetään, että jäsenhakemusta käsiteltäessä hakijan aikaisemman toiminnan ja hänestä saatujen lausuntojen perusteella voidaan hakija todeta rehelliseksi tunnetuksi. Käytännössä säännöksen merkitys on kuitenkin siinä, että henkilöä, joka on ennen jäsenhakemustaan tuomittu epärehellisyysrikoksesta, ei voida ottaa Asianajajaliiton jäseneksi. Jäsenhakemus on myös hylätty sillä perusteella, että hakija oli häntä jäsenhakemuksen johdosta kuultaessa valehdellut taloudellisista oloistaan.
Asianajajan on oltava paitsi rehelliseksi tunnettu, myös muilta ominaisuuksiltaan ja elämäntavoiltaan sopiva harjoittamaan asianajajan tointa. Sopivaisuusvaatimus on rinnastettavissa valtion virkaan nimitettävältä vaadittavaan sopivaisuuteen asianomaiseen virkaan. Suomen Asianajajaliiton hallituksen ratkaisukäytännössä on jäsenhakemus eräissä tapauksissa hylätty sillä perusteella, ettei hakijaa ole pidetty sopivana asianajajan tointa harjoittamaan. Kyse on saattanut olla hakijan psyykkisistä vaikeuksista tai alkoholin tai huumeiden väärinkäytöstä. Myös hakijan taloudelliset olosuhteet, lähinnä ns. ylivelkaisuus, on voinut johtaa jäsenhakemuksen hylkäämiseen.
Täysivaltaisuudella tarkoitetaan sitä, ettei hakija ole konkurssissa eikä hänen toimintakelpoisuuttaan ole holhouslaissa tarkoitetulla tavalla rajoitettu.
Ammatillinen itsenäisyys
Ammatillinen itsenäisyys tarkoittaa käytännössä sitä, että asianajajan täytyy olla itsenäinen ammatinharjoittaja tai hänen täytyy harjoittaa asianajotoimintaa yhtiömuodossa toisen asianajajan kanssa tai hän voi olla työsuhteessa vain toiseen asianajajaan. Riittävää itsenäisyyttä asianajajan ammatin harjoittamiseen ei siis katsota olevan lakimiehellä, joka työntekijänä tai virkamiehenä on velvollinen hoitamaan asianajotehtäviä toisen johdon ja valvonnan alaisena tai esimiestensä määräyksiä noudattaen.
Asianajajan on noudatettava kaikessa toiminnassaan hyvää asianajajatapaa, josta liitto on antanut ohjeet. Asianajajan on myös vakuutettava asianajotoiminnassa toiselle aiheutettu varallisuusvahinko niiden ehtojen mukaisesti, jotka ovat yleisesti voimassa asianajotoiminnan vastuuvakuutusta varten.
Velvollisuudet
Asianajajan tulee noudattaa hyvää asianajajatapaa ja tunnollisesti ja rehellisesti täyttää hänelle uskotut tehtävät. Asianajotoiminnan perusperiaatteet, jotka ovat yleismaailmallisia, on sisällytetty "asianajajalakiin" eli lakiin asianajajista (5 luku 1 §) ja Suomen Asianajajaliiton sääntöihin (35 luku 1 §).
Yleisessä oikeudenkäyntilaissa on myös kaikkia asiamiehiä koskevat vaatimukset rehellisyydestä ja ahkeruudesta tehtävien hoidossa (Oikeudenkäymiskaaren 15 luku 10 §).
Asiakasvarojen erillään pitämisestä ja asianajajan toimen harjoittamiskiellosta yhtiössä muun kuin asianajajan kanssa tai osakeyhtiössä ilman asianajajayhdistyksen hallituksen lupaa (Laki asianajajista 5.2 §). Suomen Asianajajaliiton sääntöjen mukaan asianajajan täytyy pitää asianmukaisia tilejä ja luetteloita vastaanottamistaan tehtävistä ja suorittamistaan toimista.
Salassapito
Asianajajalla on korostettu vaitiolovelvollisuus. Tehtävässään tietoonsa saamaansa salaisuutta asianajaja ei saa luvattomasti ilmaista. Kyseessä voi olla yksityisen henkilön, perheen tai yrityksen salaisuus, esimerkiksi liikesalaisuus tai muu ammattisalaisuus (Laki asianajajista 5c.1 §).
Rikos tulee kysymykseen, jos asianajaja
Suomen Asianajajaliitto
Asianajajien toimintaa Suomessa sääntelee laki asianajajista. Suomen Asianajajaliitto vastaa asianajajien, asianajotoimistoissa toimivien muiden lakimiesten sekä julkisten oikeusavustajien ammatillisesta valvonnasta. Hallituksen yleisen valvonnan ohella kanteluita tai liiton hallituksen vireille panemia valvonta-asioita käsittelee liiton yhteydessä toimiva valvontalautakunta. Vuonna 2013 voimaan tullut laki luvan saaneista oikeudenkäyntiavustajista ulotti Asianajajaliiton yhteydessä toimivan valvontalautakunnan toimivallan myös luvan saaneisiin oikeudenkäyntiavustajiin. Muut oikeudellista apua tarjoavat lakimiehet eivät ole lakisääteisen valvonnan piirissä. Suomen Asianajajaliiton jäsenkunnan muodostavat noin 2 000 asianajajaa. Määrä on noin 10 % kaikista Suomen lakimiehistä. Liiton vuosibudjetti on noin 1,8 milj. euroa (2011).
Englannin kielen opetus vieraana kielenä
Näkökulmia englannin asemaan ja opetukseen maailmalla
Ottaen huomioon, että englannin kielellä on enemmän sitä toisena kielenä puhuvia käyttäjiä kuin ns. natiivipuhujia, osa alan asiantuntijoista on sitä mieltä, että käsitystä standardista englannin kielen muodosta on haastettava. Tämän vuoksi uusia näkökulmia toisen kielen opettamiseen on esitetty.
Kachrun kolmen kehän malli
‘Maailman englantien kolmen kehän malli’ on Kachrun vuonna 1985 kehittämä malli englannin kielen kansainvälisestä asemasta. Malli koostuu kolmesta sisäkkäin olevasta kehästä, joihin sijoitetaan valtiot sen mukaan, minkälainen asema englannin kielillä niissä on. Kehän ytimessä ovat maat, joissa puhutaan äidinkielenä englantia. Näihin kuuluvat esim. Yhdysvallat, Yhdistynyt kuningaskunta, Australia ja Uusi-Seelanti. Keskimmäinen kehä puolestaan kuvaa Ison-Britannian entisiä siirtomaita. Näihin kuuluvat esim. Intia ja Nigeria. Tämän kehän maissa englannista on tullut yleinen käyttökieli, mutta tämä johtuu ulkoisesta vaikutuksesta. Mallin uloin kehä taas kuvaa maita, joissa englannilla ei ole mitään virallista asemaa. Kieltä saatetaan käyttää esim. työn tai harrastuksen parissa. Näihin maihin kuuluvat esim. Suomi, Venäjä ja Brasilia. Kahden sisimmän kehän kielten opiskelijoiden katsotaan kuuluvan ESL:n piiriin, kun taas uloimman kehän opiskelijat kuuluisivat EFL:n piiriin. Perinteisesti EFL:n piiriin kuuluvissa maissa on myös kokeiltu ESL:n mukaisia opetusmenetelmiä oppimistulosten vertailuksi.
Muita näkökulmia
Myös muita pedagogisia näkökulmia on esitetty englannin kielen opiskeluun. Alla on lueteltu muutamia yleisimpiä.
Englanti kansainvälisenä kielenä (, EIL) on lähestymistapa, joka huomioi sen, että ns. ‘natiivikeskeisyys’ (eli näkökulmat, joiden keskiössä on äidinkielenä englantia puhuvat) ei ole olennaisinta kielen opiskelussa. Tästä syystä EIL:n lähtökohta on erottautua malleista, jotka korostavat tai ihannoivat natiivipuhujia.
Englanti muiden kielten puhujille (, ESOL) on eräänlainen sateenvarjotermi EFL:lle ja ESL:lle. Termi puhkesi reaktiona kritiikkiin siitä, miten ESL:ssä korostetaan sitä, miten englanti on opiskelijoiden toinen kieli, kun se saattaa olla joidenkin kolmas tai neljäs opiskelema kieli.
Liputta matkustaminen
thumb|right|Mies hyppää lippupuomin yli [[Moskovan metrossa.]] Liputta matkustaminen (”pummilla matkustaminen” tai ”pommilla matkustaminen”) on matkustamista maksullisessa (yleensä julkisessa) kulkuvälineessä maksamatta matkasta.
Liputta matkustaminen eri liikennevälineissä
Suomessa liputta matkustajat käyttävät usein junaa, metroa, raitiovaunua ja runkolinjaa, koska näissä kulkuvälineissä on käytössä avorahastus, eli lippua ei tarvitse näyttää kuljettajalle. Linja-autoissa liputta matkustaminen on harvinaisempaa, koska kuljettaja voi tarkastaa matkalipun sisään astuttaessa. Linja-autoissa on kuitenkin usein mahdollista ylittää matkustusalue eli matkustaa kauemmas kuin mihin ostettu lippu oikeuttaa. Helsingin seudun liikenteessä (HSL) liputta matkustavia on eniten runkolinjoilla.
Liputta matkustaminen tuo julkisille liikennevälineille vilkkaimmilla seuduilla huomattavia tappioita. Helsingin seudun liikenteelle siitä kertyy noin 15–25 miljoonan euron vuotuiset tappiot. Esimerkiksi HKL on arvioinut, että saamatta jääneillä lipputuloilla voitaisiin kattaa runsaan kymmenen prosentin alennus kuukausilipun hintaan. Vilkkaassa joukkoliikenteessä maksutapahtuman pitäisi olla mahdollisimman joustava ja nopea, mutta tämä tuo mahdolliseksi jättää helposti maksu suorittamatta.
Liputta matkustamisen valvonta
thumb|right|Kääntöportti moskovalaisessa bussissa. Lipuntarkastaja voi määrätä ilman voimassa olevaa lippua matkustavalle tarkastusmaksun. Myös metroasemien maksu- eli laiturialueelle siirtyminen ilman voimassa olevaa lippua johtaa tarkastustilanteessa maksuun. Helsingin seudun liikenteessä ja Tampereen seudun joukkoliikenteessä maksu on 80 euroa.
Vuonna 2019 pääkaupunkiseudulla tarkastettiin matkalippu kaikkiaan 3,3 miljoonaa kertaa. Tarkastuksia suoritetaan sekä raideliikenteessä että linja-autoissa. Tarkastajalla on liputta matkustavan asiakkaan kiinniotto-oikeus sekä oikeus kutsua paikalle poliisi. Tarkastaja voi astua sisään siviiliasussa, joskin siviiliasuisia tarkastuksia tehdään vähemmän. Siviiliasuiset tarkastajat saavat kiinni miltei kaksinkertaisen määrän liputta matkustavia.
Suomessa liputta matkustamisen seuraamuksia on haluttu kiristää sen yleisyyden vuoksi. Syyskuussa 2006 tarkastusmaksut tehtiin mahdolliseksi koko maan linja-autoliikenteessä sekä tarkastusmaksun enimmäismäärä nostettiin 88 euroon. Koska tarkastajien tai muun valvonnan lisääminen on kallista, on tarkastusmaksun korottaminen usein helpompi vaihtoehto lipputulojen lisäämiseksi. Vuodesta 2017 alkaen HSL on kuitenkin lisännyt tarkastajia, mistä syntyneen pelotteen on todettu vähentäneen liputta matkustamista. Tarkastusten tihentämisen lisäksi liputta matkustamista on vähentänyt HSL:n konduktööreille myöntämä oikeus tarkastaa lippuja ja poistaa liputon matkustaja lähijunasta.
Bochotnica
pienoiskuva|Asuinalue Bochotnicassa. Bochotnica on kylä Kazimierz Dolnyn kunnassa Puławyn piirikunnassa Lublinin voivodikunnassa Kaakkois-Puolassa. Kylässä asui vuoden 2011 väestönlaskennan mukaan 1 069 asukasta.
Medal of Honor: European Assault
Medal of Honor: European Assault on EA Los Angelesin kehittämä ja Electronic Artsin julkaisema toiseen maailmansotaan sijoittuva ensimmäisen persoonan ammuntapeli. Peli julkaistiin vuonna 2005 PlayStation 2:lle, Xboxille ja Nintendo GameCubelle.
Yli-Lemun kartano
Yli-Lemun kartano (myös: Ylilemun kartano) on Kaarinan Piispanristillä, Kuusistonlahden rannan tuntumassa sijaitseva kartano. Alueella uskotaan olleen asutusta jo varhaiskeskiajalta, 1200-luvulta alkaen, mutta alueen rautakautinen kasvillisuus, kartanon sijainti ja mäkinen maasto viittaavat vieläkin varhaisempaan asutukseen.
Medal of Honor: European Assault
Pelin tarinan on kirjoittanut John Milius. Pelin ikäraja on Suomessa 16+.
Yli-Lemun kartano
Yli-Lemun kartano on esiintynyt asiakirjoissa monilla nimillä: Lemo, Lemmo, Leuco, Lehmo, Paavola, Kreulan ratsutila, Itätalo, Ylä-Lemu ja Yli-Lemu. Ensimmäiset kirjalliset maininnat Yli-Lemun omistajista ovat peräisin vuodelta 1410, jolloin Ylilemun omisti lautamies Martti. Nimekkäitä omistajia ovat olleet Turun linnan linnanvouti Juhana Boose, asessori Samuel Wallenstjerna, rykmentinkirjuri Olof Dahlström, hovisihteeri Anders Mondelin, paronitar Fredrica Elisabeth von Düben, ratsumestari Karl Uggla sekä filosorian maisteri ja kirjanpainaja Johan Christopher Frenckell, jonka suku (Frenckell) omisti kartanon miltei 100 vuotta. Kirjanpainaja Frenckellin omistaessa Yli-Lemun kartanon syttyi Suomen sota. Suomen sodan taisteluja käytiin ympäri Suomea Ruotsi-Suomen ja Venäjän välillä. Yli-Lemussa käytiin 19.–20. kesäkuuta 1808 Lemun taistelu. Taisteluun osallistuneista sotilaista kaiken kaikkiaan yli 400 kaatui. Yli-Lemun kartanon mailla kerrotaan olevan Lemun taistelussa kaatuneiden - sekä ruotsalaisten että venäläisten - sotilaitten hautoja, hautamuistomerkkejä ja tykinkuulia muistoina Suomen sodasta. Vuonna 1869 hovioikeuden ylimääräisen notaarin Pehr Frenckellin aikaan noin kahdensadan hehtaarin kartanotilalla oli useita torppia; Harmila, Kujansuu, Löfkulla, Lund, Sarapisto ja Viperi. Asukkaita Ylilemun kartanon mailla olevissa taloissa oli 89. Frenckellien jälkeen kartanonomistajat vaihtuivat tiheään, muun muassa majatalonpitäjä Nyman, apteekkari Hjelt, Robert Mattsson ja Oscar Hartman omistivat kartanon lyhyen aikaa. 1900-luvun alkupuolella kartanon omistajana oli tehtailija Juho Tapani, joka tunnettiin yhtenä Mjösundin Keramia Oy:n omistajana ja vielä nykypäivänäkin tunnetun S-mallisen kattotiilen suunnittelijana ja patentoijana. Juho Tapanin jälkeen Yli-Lemun omisti insinööri Daniel Heickell. Hän asui Yli-Lemussa toistakymmentä vuotta vaimonsa Berthan ja lastensa ja ottolastensa kanssa. Heickellien jälkeen rakennusmestari Lauri Mattila uudisti kartanorakennusta ja talousrakennuksia 1930-luvun tyyliin. Mattiloiden jälkeen 1960-luvulla kartano siirtyi yritykseltä toiselle, eikä siihen enää tehty suurempia kunnostustöitä. Peltoja ja rakennuksia vuokrattiin muun muassa keinosiementäjälle, mobilisteille ja A-killan jäsenille. Yli-Lemun kartanoalue rakennuksineen siirtyi tarjouskilvassa vuonna 2003 Kaarinan kaupungin omistuksesta kuvanveistäjä Heidi Limnellin omistukseen. Kartanorakennusta ympäröivät laajat peltoalueet jäivät kaupassa Kaarinan kaupungin omistukseen.
Medal of Honor: European Assault
Pelissä ohjataan yhdysvaltalaista luutnanttia William Holtia. Kampanjassa koetaan muun muassa englantilaisten isku St. Nazaireen, aavikkosotaa Tunisiassa sekä taisteluja Stalingradissa ja Ardenneilla. Yhteensä tehtäviä on 11.
Yli-Lemun kartano
Kartanon peltoalueille on kaavailtu lähitulevaisuudessa rakennettavan asutusta, puistoalueita ja palveluja. Lisäksi kartanoalueelle suunnitellaan taiteilijayhteisöä.
Lähteet
60.39278°N, 22.31861°W
Clodius
Clodius oli roomalainen nimi, rahvaanomaiseksi tarkoitettu muunnos Claudiuksesta. Clodiuksia:
Jean Japart
Jean Japart oli Ranskassa syntynyt, mutta pääosin Italiassa vaikuttanut renessanssisäveltäjä. Hän toimi laulajana Milanossa vuosina 1474–1476. Vuonna 1476 hän siirtyi Ferraraan, jossa hän toimi herttua Ercole d'Este I:n palveluksessa. Japart kuoli vuonna 1481 tai myöhemmin. Häneltä on säilynyt 23 chansonia.
Ross 614
Ross 614 (V577 Monocerotis) on flare-tähti ja osa läheistä kaksoistähtijärjestelmää, joka koostuu kahdesta punaisesta kääpiöstä. Sen etäisyys Maasta on noin 13,3 valovuotta.
Taipei
Taipei on Kiinan tasavallan eli Taiwanin pääkaupunki. Kaupunki sijaitsee Danshuijoen varrella Taiwanin pohjoisosassa. Taipei on Taiwanin poliittinen, taloudellinen ja kulttuurillinen keskus ja sen väkiluku vuonna 2015 oli 2 704 810. Kaupungin perustivat han-kiinalaiset siirtolaiset mannermaalta 1700-luvun alussa ja Taiwanin pääkaupunki siitä tuli Kuomintangin paettua saarelle Kiinan sisällissodan jälkeen vuonna 1949.
Maantiede ja ilmasto
Kaupungin pinta-ala on 271,8 km². Se sijaitsee Tanshui-joen laaksossa Pohjois-Taiwanissa. Kaupungin koillisosa ulottuu Datun-nimisille sammuneille tulivuorille. Kaakkoisosassa kohoavat sedimenttikivien muodostamat Neihu- ja Nangang-kukkulat, joiden välissä virtaa Keelung-joki.
Taipein ympäristöä on vaivannut saastuminen. Hiiltä poltettiin lähes ilman rajoituksia aina 1980-luvulle saakka ja syntynyttä savusumua pahensi Taipein sijainti syvänteessä. Päästöjen määrä on kuitenkin sittemmin vähentynyt teollisuustoiminnan vähentymisen mukana.
Historia
thumb|vasen|Pohjoinen kaupunginportti. Taiwanin alkuperäisasukkaat harjoittivat nykyisen Taipein alueella pienimuotoista maanviljelyä ja kalastusta. Ensimmäiset han-kiinalaiset siirtolaiset saapuivat alueelle 1700-luvun alussa ja rakensivat ensimmäiset talonsa Danshuijoen varrelle. Paikka sai nimen Mankah alkuperäisasukkaiden jokia pitkin liikkuessaan käyttämien kanoottien mukaan. Paikka kasvoi merkittäviin mittasuhteisiin 1740-luvulle mennessä ja kauppa mannermaan kanssa kukoisti. Han-kiinalaisten siirtolaisten eri klaanien ja kiltojen väliset yhteenotot ajoivat osan siirtolaisista Dadaochengin alueelle Danshuijoen alavirtaan. Dadaocheng kukoisti puolestaan teekaupalla ulkomaalaisen kauppiaiden kanssa ja 1800-luvun lopulla se oli Taiwanin tiheimmin asuttu alue. Vuonna 1874 Qing-dynastiaa palvellut virkamies Shen Baozhen ehdoti hoville kaupunginmuurin rakentamista Taipein ympärille. Kaupunginmuuri jäi lyhytikäiseksi, sillä se purettiin myöhemmin Japanin hallinnon alla ja sen keskusta oli viimeinen Kiinan kaupunki, joka rakennettiin perinteiseen tapaan kosmologiaan perustuen. Kaupunki oli toisaalta myös ensimmäinen Kiinan kaupunki, joka nykyaikaistettiin. Taiwanin ensimmäisen kuvernööri Liu Mingchuanin alaisuudessa Taipeihin saapui esimerkiksi katuvalaistus, sekä Mankahin ja Dadaochengin kauppiaiden rahoittamat suorat kadut ja kaupparakennukset. Kaupungin kolmesta osasta (Mankah, Dadaocheng ja keskusta) muodostui näin Pohjois-Taiwanin taloudellinen keskus.
Japanilaiset saapuivat Taipeihin vuonna 1895 ja heidän virkamiehensä aloittivat keskustan jälleensuunnittelun länsimaalaisen mallin mukaisesti. Kaupunginmuuri purettiin ja se korvattiin boulevardeilla ja katukuvan valtasi renessanssityylinen arkkitehtuuri. Vanhat kaupunginportit säilytettiin maamerkkeinä. Kaupunkisuunnittelulla oli merkitystä japanilaisille siirtomaaviranomaisille paikallisen teollisuuden kehittämisen kannalta, minkä lisäksi asuntojen ja jätehuollon tarjoaminen vähensi kapinoinnin riskiä. Vuonna 1931 Taipein asukasluku oli 264 420. Japanin vallan tullessa päätökseensä toisen maailmansodan päättyessä Taipei lukeutui Kiinan nykyaikaisimpiin kaupunkeihin. thumb|vasen|[[Tšiang Kai-šek ja Yhdysvaltojen presidentti Dwight D. Eisenhower saattueessa Taipein läpi vuonna 1960.]] Kuomintang vetäytyi Taiwanille Kiinan mannermaalta Tšiang Kai-šekin johdolla vuonna 1949 ja Taipeista tuli Kiinan tasavallan "väliaikainen" pääkaupunki. Yhdysvalloista saatu laajamittainen tuki mahdollisti Taiwanin kehittämisen ja Taipeita kehitettiin aluksi pitkään Japanin siirtomaavallan aikaisen kaupunkisuunnitelman mukaisesti. Kuomintangin mukana kaupunkiin tuli uusia asukkaita mannermaalta, minkä lisäksi maaseutuväestöä kannustettiin siirtymään teollisuuden pariin. Vuonna 1955 kaupungissa oli jo noin 600 000 asukasta ja kasvava kaupunki nieli itseensä sen lähiympäristön asutuskeskuksia. Vuonna 1970 koko Danshuijoen alueen asukasluku oli 2,62 miljoonaa ja vuonna 1980 jo 4,07 miljoonaa. Taiwanin talouskasvu kiihtyi etenkin vuoden 1964 jälkeen ja samaan aikaan maan hinta Taipeissa kasvoi tehden rakentamisen kalliimmaksi. 1980-luvulla merkittävimpiin yhteiskunnallisiin liikkeisiin kuului Wu Ke Woniu Yundong -liike, joka koostui taipeilaisista, joilla ei ollut varaa omaan asuntoon. Liike järjesti esimerkiksi tuhansien osanottajien mielenosoituksia, joissa nukuttiin kaduilla.
Taiwanissa pitkään voimassa ollut poikkeustila purettiin vuonna 1987, mikä mahdollisti uudella tavalla kansalaisliikehdinnän. Mielenosoituksista tuli tavallinen osa katukuvaa. Eri tahot alkoivat myös vaikuttaa kaupunkisuunnitteluun, esimerkiksi vaatien historiallisten kohteiden suojelua. Vuonna 1994 demokraattinen edistyspuolueen Chen Shuibianista tuli Taipein ensimmäinen suorilla vaaleilla valittu pormestari ja vuonna 2000 hänestä tuli Taiwanin presidentti. Kaupungin hallinto siirrettiin vuonna 1994 Xinyin piiriin, mikä johti sen lähialueen kehitykseen. Syntyneeseen liikekeskustaan rakennettiin sittemmin esimerkiksi vuonna 2003 valmistunut tuolloin maailman korkein rakennus Taipei 101.
Hallinnollinen jako
Taipei jakautuu hallinnollisesti kahteentoista piiriin.
Väestö
Vuoden 2015 lopulla Taipein asukasluku oli 2 704 810. Vuodesta 2014 kasvua oli yhteensä 2 495 henkilöä. Väestötiheys samaan aikaan oli 9 951 henkilöä neliökilometriä kohden. Kaupunkipiireistä tiheimmin asuttu on Daan, jonka väestötiheys oli 27 555. Harvimmin asutun piirin Beitoun väestötiheys oli 4 538. Kaupungin syntyvyys on vähentynyt ja väestö ikääntynyt viime vuosikymmenen aikana. Vanhushuoltosuhde vuonna 2015 oli 40,28 % ja kasvua edelliseen vuoteen verrattuna oli 0,91 %.
Taipeissa uusiksi maahanmuuttajiksi määritellään henkilöt, jotka ovat avioituneet paikallisten kanssa. Vuonna 2015 heitä oli Taipeissa yhteensä 33 457 ja suuri valtaosa heistä oli peräisin Kiinan mannermaalta. Taiwanin alkuperäiskansoihin kuului vuonna 2015 Taipeissa 15 883 henkilöä.
Taiwanissa puhuttuihin siniittisiin kieliin kuuluvat taiwanin kieli, sekä hakka- ja mandariinikiina. Taipeissa puhutaan etenkin mandariinikiinaa, jonka toivat mukanaan alun perin saarelle vuonna 1949 mantereelta saapuneet siirtolaiset, jotka asettuivat etenkin Pohjois-Taiwaniin ja Taipeihin.
Koulutus ja kulttuuri
thumb|[[Taipei 101.]] Taipeissa sijaitsee useita korkeamman asteen oppilaitoksia. Taiwanin kansallinen yliopisto on perustettu vuonna 1928, Taiwanin kansallinen normaaliyliopisto vuonna 1946 ja Taiwanin kansallinen Chengchi-yliopisto vuonna 1927.
Kansallinen palatsimuseo polveutuu alkuperäisestä laitoksesta Pekingissä on näytteillä Kiinan historiaan liittyviä taideteoksia ja muita esineitä. Museon kokoelmiin kuuluu esimerkiksi 5 526 maalausta ja kalligrafia, sekä 545 797 kirjaa ja muuta dokumenttia. Kansallisen historiamuseon kokoelmiin kuuluu puolestaan historiallista esineistöä. Muita Taipeilaisia kulttuurikohteita ovat Tšiang Kai-šekin muistomerkki, Taipein kasvitieteellinen puutarha ja kungfutselainen temppeli. Taipein yötori Lung-shanin temppelin lähellä on suosittu turistikohde.
Taipein ystävyyskaupungit
Taipeilla on 52 ystävyyskaupunkia eri puolilla maailmaa. Suluissa vuosi, josta lähtien Taipei on ollut ystäväkaupunkina kyseisille kaupungeille.
Colorado Rockies
Colorado Rockies voi tarkoittaa seuraavia
Japanintaikapähkinä
pienoiskuva|oikea|250px|Japanintaikapähkinän kukkia
Japanintaikapähkinä on leveäksi pensaaksi tai pieneksi puuksi kasvava laji. Sen lehdet ovat muodoltaan soikeita tai soikeanpuikeita, 5–9 cm pitkiä ja 3–6 cm leveitä. Lehdet ovat aaltolaitaisia ja vinotyvisiä, joskus tyveltään myös hieman herttamaisia. Kukat kehittyvät alkuvuodesta lehdettömiin, edellisvuotisiin versoihin. Kukat sijaitsevat muutaman kukan ryhminä ja ovat väriltään keltaisia. Kukkien terälehdet ovat noin 1,5 cm pitkiä ja hyvin kapeita.
Erjon Bogdani
Erjon Bogdani (s. 14. huhtikuuta 1977 Tirana) on albanialainen, 191 senttimetriä pitkä jalkapalloilija, joka pelasi yli kymmenen vuotta Italiassa. Bogdani oli pelipaikaltaan hyökkääjä. Hän on eniten Albanian maajoukkueessa maaleja tehnyt pelaaja.
Bogdani aloitti ammattilaisuransa kotimaassaan vuonna 1994 KF Partizanissa, jossa hän pelasi vajaat neljä vuotta. Hän voitti Albanian cupin vuonna 1997. Hän pelasi puoli vuotta Turkissa Gençlerbirliğin joukkueessa ja 1,5 vuotta Kroatian NK Zagrebissa ennen siirtymistään Italiaan vuoden 2000 alussa. Hän edusti Italiassa Regginaa 2000–2003, Salernitanaa lainasopimuksella 2003–2004, Hellas Veronaa lainasopimuksella 2004–2005, Sienaa kesästä 2005 vuoden 2006 loppuun, Chievo Veronaa tammikuusta 2007 kesään 2010, välillä Livornoa lainasopimuksella kauden 2007–2008, Cesenaa kesästä 2010 tammikuuhun 2012 ja lopuksi uudelleen Sienaa kesään 2013 saakka.
Bogdani pelasi Italian Serie A:ssa 253 ottelua, joissa hän teki 41 maalia, ja Serie B:ssä 106 ottelua, joissa hän teki 32 maalia. Hänen parhaat kausittaiset maalimääränsä olivat kahdeksan maalia Serie B:ssä Salernitanalle kaudella 2003–2004, 17 maalia Serie B:ssä Hellas Veronalle kaudella 2004–2005, 11 maalia Serie A:ssa Sienalle kaudella 2005–2006 ja kahdeksan maalia Serie A:ssa Cesenalle kaudella 2010–2011. Hän teki Serie A:ssa tammikuussa 2006 kolme maalia eli hattutempun Palermoa vastaan Sienan voittaessa vierasottelunsa maalein 1–3.
Pink Bubbles Go Ape
Pink Bubbles Go Ape on saksalaisen power metal -yhtye Helloweenin neljäs studioalbumi. Ennen albumin nauhoituksia kitaristi Kai Hansen lähti yhtyeestä ja hänen tilalleen otettiin Roland Grapow. Musiikillisesti albumi on eeppisiä Keeper of the Seven Keys- albumeita kevyemmällä ja humoristisemmalla otteella tehty.
Arja Makkonen
Makkonen valmistui filosofian maisteriksi 1985 Jyväskylän yliopistosta. Hän aloitti ulkoasiainministeriön palveluksessa 1989 ja toimi 1990–1994 ulkoasiainsihteerinä Brysselissä Suomen pysyvässä edustustossa Euroopan unionissa. Makkonen työskenteli Kuala Lumpurissa ulkoasiainsihteerinä ja edustuston päällikön sijaisena 1994–1995 ja lehdistöneuvoksena Suomen Pariisin suurlähetystössä 1995–1998.
Vuosina 1998–2003 Makkonen työskenteli eri tehtävissä ulkoasiainministeriössä, muun muassa Eurooppa- ja ulkomaankauppaministereiden Kimmo Sasin ja Jari Vilénin virkamiessihteerinä ja lähetystöneuvoksena. Makkonen työskenteli ministerineuvoksena ja edustuston päällikön sijaisena Varsovan suurlähetystössä 2003–2007 ja Moskovassa 2007–2011.
Chioma Ajunwa
Hän on ensimmäinen nigerialainen olympiavoittaja ja ensimmäinen afrikkalainen nainen, joka on voittanut kultaa yleisurheilun kenttälajeissa, lisäksi hän on vielä tähänkin päivään saakka maansa ainoa henkilökohtainen olympiavoittaja. Ajunwa voitti pituushypyn olympiakultaa Atlantassa 1996 tuloksella 712, joka säilyi Afrikan ennätyksenä vuoteen 2021 asti. Afrikan mestaruuden hän on voittanut kolme kertaa: 1989, 1990 ja 1998.
Ajunwa osallistui Atlantassa myös 100 metrin juoksuun ja viestiin. Hän on pelannut myös jalkapalloa Nigerian naisten jalkapallomaajoukkueessa. Ammatiltaan Ajunwa on poliisi.
Ajunwa kärsi neljän vuoden kilpailukiellon kiellettyjen aineiden käyttämisestä vuosina 1992–1996. Vuonna 2002 hän jäi uudelleen kiinni, ja sai elinikäisen kilpailukiellon.
Uransa jälkeen Ajunwa on perustanut säätiön tukemaan dopingin vastaista työtä.
Volodymyr Kožuh’ar
Volodymyr Markovytš Kožuh’ar (16. maaliskuuta 1941 Vinnytsja, Ukrainan SNT – 3. joulukuuta 2022 ) oli ukrainalainen orkesterinjohtaja ja opettaja.
Valmistuttuaan Kiovan konservatoriosta 1963 Kožuh’ar sai nimityksen Ukrainan SNT:n sinfoniaorkesterin (myöhemmin Ukrainan sinfoniaorkesteri) kapellimestariksi ja vuonna 1973 Kiovan ooppera- ja balettiteatterin kapellimestariksi. Vuodesta 1977 hän oli Moskovan musiikkiteatterin pääkapellimestarina. Hän levytti järjestelmällisesti teoksia esimerkiksi seuraavilta ukrainalaisilta säveltäjiltä: Lev Revutskyi, Borys Ljatošynskyi, Heorhi Maiboroda, Andri Štoharenko, Lev Kolodub, Vitali Hubarenko ja Myroslav Skoryk. Hän opetti oopperan ja orkesterin johtamista Kiovan konservatoriossa 1965–1977 ja toimi sitten orkesterinjohdon professorina Moskovassa Gnesin-instituutissa. Hän työskenteli vuodesta 1993 Kiovan konservatorion professorina. Vuosina 1989–2011 Kožuh’ar oli Ukrainan kansallisoopperan kapellimestari.
Girolamo Diruta
Girolamo Diruta (n. 1554 – 1610 tai myöhemmin) oli italialainen säveltäjä, urkuri, musiikinopettaja ja musiikkiteoreetikko.
Diruta syntyi Derutassa, lähellä Perugiaa vuoden 1554 tienoilla. Vuonna 1574 hän ryhtyi fransiskaaniksi. Vuonna 1580 hän siirtyi Venetsiaan. Vuodesta 1593 lähtien hän työskenteli urkurina Chioggian katedraalissa ja vuodesta 1609 lähtien Gubbiossa. Hänen vaiheistaan vuoden 1610 jälkeen ei ole tietoa.
Toronto Maple Leafs
Toronto Maple Leafs (viralliselta nimeltään Toronto Maple Leaf Hockey Club) on kanadalainen ammattilaistason jääkiekkoseura, jonka kotikaupunki on Toronto Ontarion provinssissa. Seura kuuluu NHL-liigan Itäisen konferenssin Atlantin divisioonaan.
Maple Leafs on yksi niin sanotuista Original Six -seuroista. Se on voittanut Stanley Cupin 13 kertaa, joka on toiseksi eniten Montreal Canadiensin jälkeen. Viimeisin mestaruus on kaudelta 1966–1967.
Arenas ja St. Patricks
NHL perustettiin vuonna 1917 yhdestä syystä – NHL:n edeltäjässä NHA:ssa pelanneen Toronto Blueshirtsin omistajan Eddie Livingstonen savustamiseksi ulos. Häntä syytettiin epärehellisestä pelaamisesta omaan sekä joukkueensa pussiin. Koska uutta liigaa ilman torontolaista edustajaa ei juuri voitu kuvitella, kaupunkiin perustettiin uusi seura, Toronto Arenas. Joukkueet NHL:n ensimmäisellä kaudella olivat Toronto Arenas, Montreal Canadiens, Ottawa Senators ja Montreal Wanderers. Arenas voitti Stanley Cupin uuden liigan ensimmäisellä kaudella.
Keskellä tappioputkea kaudella 1919–1920 seura nimettiin uudelleen Toronto St. Patricksiksi. St. Patricks voitti Stanley Cupin uudelleen kaudella 1921–1922, sankarinaan Babe Dye. Seuraavalla kaudella joukkue jäi niukasti ulos pudotuspeleistä.
Maple Leafs
Vuonna 1926 yksi joukkueen ikoneista, Conn Smythe, osti St. Patricksin ja nimesi sen Toronto Maple Leafsiksi. Seuraavalla kaudella joukkue esiintyi ensimmäistä kertaa nykyisin tutuissa sinivalkoisissa väreissään. Seurasi neljä huonoa kautta, jonka jälkeen, marraskuussa 1931 Maple Leafs siirtyi uudelle kotiareenalle, Maple Leaf Gardensiin. Samalla kaudella Maple Leafs voitti myös Stanley Cupin niin sanotun Kid Linensa (Busher Jackson – Charlie Conacher – Joe Primeau) johdolla.
Maple Leafsin tähtihyökkääjä Ace Bailey oli lähellä kuolla 1933, kun Boston Bruinsin puolustaja Eddie Shore taklasi hänet takaapäin laitaan. Puolustaja Red Horner tyrmäsi tämän jälkeen Shoren nyrkeillään, mutta Baileyn ura päättyi tuohon taklaukseen. Maple Leafs ylsi Stanley Cup -loppuotteluihin viidesti seitsemän seuraavan vuoden aikana, muttei pystynyt voittamaan pokaalia – loppuottelutappiot se kärsi Montreal Maroonsia (1935), Detroit Red Wingsiä (1936), Chicago Black Hawksia (1938), Boston Bruinsia (1939) ja New York Rangersia vastaan (1940).
Kannattajat ja vihamiehet
Maple Leafs -kannattajayhteisöä kutsutaan Leafs Nationiksi. Maple Leafsin kotipeleihin on jo pitkään ollut vaikea saada lippuja. Maple Leaf Gardensin ottelut olivat täysiä aina vuodesta 1946 vuoteen 1999, jolloin joukkue siirtyi Air Canada Centreen.
Maple Leafsin kannattajajoukko kuuluu Liigan suurimpiin Montreal Canadiensin kanssa. Tämä näkyy myös Maple Leafsin vieraspeleissä, sillä pelasi Leafs missä tahansa, on siellä halli yleensä puolillaan Leafs-faneja.
Michael Farber kirjoitti Sports Illustratedin artikkelissaan Maple Leafsin olevan yksi jääkiekon vihatuimmista joukkueista. Syiksi hän listasi muun muassa pelaajat kuten Tie Domi, Shayne Corson ja Darcy Tucker ja sen, että Toronto on yksi jääkiekon pääkeskuksista.
Maple Leafsin ja Canadiensin välillä on ollut jo NHL:n alusta asti vahva vihamielisyys toisiaan kohtaan. Tämä juontuu siihen, että Toronto on Ontarion pääkaupunki, kun taas Montreal on ranskankielisen Québecin pääkaupunki. Joukkueita pidetään ”ikuisina vihamiehinä”.
Pelaajat
thumb|[[Leo Komarov vuoden 2017 Stanley Cupin pudotuspeleissä]]
Jäädytetyt numerot
Toronto on sanonut jäädyttävänsä pelaajan numeron, jos tämä on antanut merkittävän panoksen Toronto Maple Leaf Hockey Clubille ja kokenut uran päättävän onnettomuuden kuuluessaan Maple Leafsin joukkueeseen. Barilko kuoli vuonna 1951 pienlentokoneen putoamisessa, ja Baileyn ura päättyi Eddie Shoren taklauksesta vuonna 1933.
Kunnianumerot
1993 Leafs alkoi kunnioittaa suurimpia pelaajiaan julistamalla näiden käyttämät pelinumerot ”kunnianumeroiksi” niiden jäädyttämisen sijaan. Tähän luokkaan on nimetty seuraavat pelaajat (lueteltu pelaajan numero, nimi, Maple Leafs -kaudet ja kunnianumeron myöntämisen päivä):
Farmiseura
Maple Leafsin pääasiallisena farmiseurana toimii Toronto Marlies (ennen St. John's Maple Leafs). Toisena yhteistyöjoukkueena on ECHL:n floridalainen Orlando Solar Bears.
Oscar Töringe
Oscar Töringe (s. 1983) on ruotsalainen näyttelijä. Hän on kotoisin Skånesta ja opiskeli näyttelemistä kansalaisopistossa sekä myöhemmin Tukholman draamakorkeakoulussa. Suuren yleisön tietoisuuteen hän nousi tv-sarjasta Ohuella langalla, jossa hän näytteli Magnus-nimistä poliisia.
Töringen äiti Sanna Töringe on kirjailija ja isä Anders Granström näyttelijä. Hänellä on kaksi vanhempaa sisarusta. Hän on naimisissa näyttelijä Rakel Benérin kanssa, ja heillä on lapsia.
Nakajima E8N
Koneessa oli kahden hengen miehistö. Aseistuksena siinä oli kaksi 7,7 millimetrin konekivääria ja  kaksi 30 kilogramman pommia. Toimintamatka oli 900 kilometriä. Huippunopeus oli 300 km/h, matkanopeus 185 km/h ja voimalaite yksirivinen 630 hevosvoiman Nakajima Kotobuki Kai-2 -tähtimoottori. Myöhemmin konetyyppiin asennettiin tehokkaampi moottori. Nousuaika 3 000 m 6 min. 30 sek. ja lakikorkeus 7 270 m.
Koneita käytettiin lähinnä kevyillä lentotukialuksilla sekä raskailla risteilijöillä ja taistelulaivoilla. Koneen korvasivat Mitsubishi F1M ja Aichi E13A. pienoiskuva|Japanilainen Nakajima E8N -kellukekone "Dave" kolmitahopiirroksina.
Mass Rapid Transit (Singapore)
MRT:n ensimmäinen osa Yio Chu Kang - Toa Payoh avattiin 1987. MRT:tä täydentää pienempi pikaraitiotiejärjestelmä (Light Rapid Transit, LRT), joka yhdistää MRT-asemat HDB-asuntoihin. MRT on Kaakkois-Aasian toiseksi vanhin järjestelmä Manilan LRT-järjestelmän jälkeen.
MRT-palvelut ovat toiminnassa päivittäin yleensä aamuviiden ja aamuyhden välillä ja suurtapahtumien aikana myös muina aikoina. Vuonna 2004 MRT- ja LRT-verkoissa tehtiin päivittäin noin 1,3 miljoonaa matkaa ja linja-autoverkossa noin 2,8 miljoonaa matkaa.
Ensimmäiset ehdotukset verkon rakentamisesta
Rautatiejärjestelmän rakentamista ehdotettiin Singaporessa jo vuonna 1967, kaksi vuotta sen jälkeen kun maa irtautui Malesiasta. Järjestelmän rakentamista tutkittiin, mutta yli kymmenen vuotta myöhemmin suunnitelma päätettiin jättää toteuttamatta. 1980-luvulla asia otettiin uudestaan esille Singaporen parlamentissa.
Silloinen kauppa- ja teollisuusministeri Tony Tan ehdotti, että maassa oli annettava enemmän painoarvoa asuntoja maan kansalaisille tuottaneen Housing and Development Board -virastolle, joukkoliikennejärjestelmän kehittämisen sijasta, sillä Singaporessa oli pulaa työvoimasta ja rakennuskustannukset olivat nousussa. Changin lentokentän rakennustyöt veivät myös runsaasti julkisen rakentamisen resursseja 1970–1980-lukujen vaihteessa. Silloinen valtiovarainministeri Goh Keng Swee vastusti myös hanketta. Hän oli huolissaan siitä että valtavat rakentamiskustannukset vahingoittaisivat maan taloutta.
Vastakkaisen mielipiteen mukaan Mass Rapid Transit järjestelmän rakentamisella olisi valtava vaikutus Singaporen talouskasvulle ja kehitykselle, toimiva joukkoliikenne parantaisi kaupunkikuvaa ja nostaisi ihmisten elintasoa.
Ensimmäisten rataosuuksien avaaminen (1987)
North South -linjan ensimmäinen osuus avattiin marraskuussa 1987, alkujaan linjalla oli viisi asemaa, pääteasemat olivat Yio Chu Kang ja Toa Payoh. NS-linjan oli tarkoitus yhdistää Singaporen ydinkeskusta pohjoisosien asuinalueisiin. Kuukautta myöhemmin avattiin linjan seuraavat osuudet Raffles Placeen ja vuonna 1990 avattiin osuudet Yishuniin ja Marina Bayhyn.
1989-1990
East West -linjan ensimmäinen osa avattiin kuukauden kuluttua NS-linjan avaamisesta. Ensimmäiset asemat linjalla olivat Tanjong Pagar, Outram Park, Raffles Place ja City Hall. Seuraavana vuonna EW-linja laajeni lännessä Lakesideen ja vuonna 1990 linjan itäosa ulottui Tanah Merahiin.
Samana vuonna NS linjalla avattiin osuudet Marina Bayhyn ja Yishuniin. Ensimmäisten linjojen avaamisen jälkeen MRT:n kehittäminen päättyi joksikin aikaa.
1997-2003
North East -linjan rakentaminen aloitettiin 1997 ja linja avattiin kesäkuussa 2003. NS-linja on täysin maanalainen, automatisoitu ja kuljettajaton. Linjaa on laajennettu vuosina 2006 ja 2011.
2011
Circle-linja valmistui vuonna 2011 se on NE-linjan tavoin täysin automatisoitu ja rata on kokonaisuudessaan maan alla.
2013-2017
Downtown-linjan ensimmäinen osa valmistui vuonna 2013. Kun metrolinja valmistui kokonaisuudessaan vuonna 2017, se ohitti CC-linjan maan pisimpänä metrolinjana.
Thomson-East Coast Line (2008-)
Vuonna 2008 aloitettiin Thomson-East Coast MRT -linjan rakentaminen. Sen ensimmäinen osa valmistuu joulukuussa 2020. Valmistuessaan kokonaisuudessaan linjan pohjoinen pääteasema sijaitsee Woodlandsin alueella, josta on yhteys Malesian puolelle Johor Bahruun, kun taas itäinen pääteasema sijaitsee Changin kansainvälisellä lentoasemalla.
Costanzo Porta
Costanzo Porta (1528 tai 1529 Cremona – 19. toukokuuta 1601 Padova) oli italialainen säveltäjä. Hän sävelsi pääasiassa uskonnollista musiikkia, kuten motetteja.
Porta syntyi Cremonassa, jossa hän myös aloitti musiikinopintonsa. Noin vuonna 1550 hän pääsi Venetsiaan opiskelemaan Adrian Willaertin johdolla. Myöhemmässä elämässään Porta toimi Padovassa ja Ravennassa. Hän kuoli Padovassa vuonna 1601.
Königstein im Taunus
pienoiskuva|250px|Königstein im Taunuksen sijainti Hochtaunuksen piirikunnassa. Pienemmässä kuvassa piirikunnan sijainti Hessenin osavaltiossa.
Königstein im Taunus on kaupunki Hochtaunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota.
Maantiede
pienoiskuva|vasen|200px|Königsteinin raatihuone Königstein im Taunus sijaitsee Taunus-vuorten metsäisillä rinteillä seitsemäntoista kilometriä Frankfurt am Mainin keskustan Hauptwachelta luoteeseen. Se rajoittuu etelässä tiheäänasuttuun Main-Taunuksen piirikuntaan, idässä on Kronberg im Taunus ja Oberursel, lännessä Glashütten (Taunus). Pohjoisessa ja luoteessa on suhteellisen harvaanasuttua vuoristoa.
Königsteiniin kuuluu kantakaupungin lisäksi Falkenstein, Mammolshain ja Schneidhain, jotka liitettiin siihen 1972.
Historia
Chlodwigsage-nimisen tarun mukaan frankkikuningas Klodvig I näki nykyisen Burg Königsteinin eli Königsteinin linnan kohdalla neitsyen noin vuonna 500. Tämä kertoi kuninkaan olevan voittoisan tulevassa taistelussa alemanneja vastaan. Niin myös tapahtui, ja Klodvig I perusti linnan ja kirkon kalliolle, jossa hän oli kohdannut neitsyen.
Ensimmäinen asiakirjamaininta Königsteinista on vuodelta 1215. Linna on todennäköisimmin perustettu Fredrik I Barbarossan valtakaudella 1100-luvulla turvaamaan kauppareittiä Frankfurtista Kölniin. Königstein sai kaupunkioikeudet 1313. Uuden ajan koittaessa linnasta oli kehittynyt loistelias residenssi, kunnes se jälleen 1600-luvulla muutettiin sotilaskäyttöön.
Königstein kuului Mainzin vaaliruhtinaskuntaan 1581–1803. Ranskalaisjoukot räjäyttivät linnan syyskuussa 1796, kenties tahattomasti. Kaupungin asukkaat hyödynsivät raunioita muutamaa vuotta aiemmin poltettujen talojensa jälleenrakentamiseen. Königstein päätyi osaksi Nassaun herttuakuntaa, joka liitettiin Preussiin 1866.
Königstein sai kylmävesiparantolan 1851, ja siitä alkoi nousukausi. Vuonna 1935 kaupunki sai oikeuden käyttää terveelliseen ilmanalaan viittaavaa määrettä Heilklimatischer Kurort. Königsteinista tehtiin osa uutta Hessenin osavaltiota heti toisen maailmansodan jälkeen. Nimi Königstein im Taunus virallistettiin 1. tammikuuta 1977.
Königstein im Taunuksen historiallisia rakennuksia ovat muun muassa Altes Rathaus eli vanha raatihuone, useat villat ja ristikkotalot, kuten Villa Borgnis, sekä Falkensteinin ja Königsteinin linnojen rauniot.
Talous ja liikenne
Königstein im Taunuksen elinkeinorakenne on palveluvaltainen, tietointensiivisiä yrityksiä on useita. Kaupunki on vauras, sen asukkaiden ostovoimaindeksi oli 204 vuonna 2019 (Saksa = 100).